Chata Dolina
Ubytovací  poriadok
Vážený hostia, dovoľujeme si Vás požiadať o dodržiavanie nasledujúcich pravidiel:
Rezervácia a objednanie pobytu:
1. Rezervácia : Ubytovanie klientov v objekte Chata  Dolina  sa uskutoční na základe ich záväznej rezervácie a uhradenia rezervačného poplatku 50 %  z ceny ubytovania na účet prenajímateľa do 2 dní.
IBAN:SK63 1100 0000 0029 3859 7492
Do informácie pre prijímateľa poprosím napísať meno, priezvisko a dátum pobytu od - do.
Doplatok za ubytovanie hradí klient na mieste pobytu v deň nástupu.
2. Storno poplatky: 
     Zrušenie rezervácie 2  mesiace a viac pred nástupom : storno poplatok 0% z ceny ubytovania
     Zrušenie rezervácie 1 mesiac a viac pred nástupom : storno poplatok 20 % z ceny ubytovania.
     Zrušenie rezervácie 15 a viac dní pred nástupom : storno poplatok 35 %  z ceny z ubytovania. 
     Zrušenie rezervácie 10 a menej dní pred nástupom : storno poplatok 50%  z ceny ubytovania.
3. Osobám mladším ako 18 rokov nie je povolené samostatné ubytovanie na chate.
4. Ubytovanie domácich zvierat malej rasy je povolené za poplatok.
Nástup na pobyt:
5. Čas nástupu na pobyt je od 14.00 hod.  Odovzdanie chaty v deň odchodu je do 10.00hod.
6. Nástup na ubytovanie: Ubytovaní hostia predložia prenajímateľovi alebo ním poverenej osobe pri preberaní objektu doklad totožnosti /OP/ alebo cestovný pas. Prenajímateľ objektu vydá ubytovaným hosťom preberací protokol o prebratí chaty na ubytovanie s uvedením dátumu prenájmu.
7. Pri prevzatí objektu preberá klient inventár celého objektu podpisom formulára a berie na seba zodpovednosť za škody vzniknuté na objekte uhradí klient kauciu, ktorá slúži ako vratná záloha v hodnote 200.- pre prípad vzniknutých škôd počas pobytu. V prípade bezškodového pobytu bude kaucia vrátená v plnej výške v posledný deň pobytu pri odovzdaní chaty.

Pobyt na chate
Dolina
8. Objekt a jeho zariadenia sú udržiavané a funkčné. Ubytovaní hostia si vo vlastnom záujme prekontrolujú stav a funkčnosť zariadení a majetku objektu a nedostatky ihneď oznámiť majiteľovi objektu. Ubytovaní hostia nesmú bez súhlasu majiteľa premiestňovať zariadenia, robiť úpravy a opravy objektu, zásahy do sietí a inštalácie.
9. Prenajímateľ objektu nezodpovedá za vnesené veci ubytovaných hostí a ani za škodu na odložených veciach.
10. Prenajímateľ objektu nezodpovedá za prípadné zranenia, alebo škody vzniknuté klientom.
11. Ubytovaní hostia sú povinní svojim správaním predchádzať nebezpečenstvu poškodenia objektu a jeho vybavenia, predchádzať vzniku požiaru a zbytočne neplytvať elektrickou energiou, teplom a vodou po celú dobu ubytovania.
12. Hostia dodržujú nočný kľud  v čase od 22.00hod. do 6.00 hod.
13. Prosíme hostí, aby vo vnútorných priestoroch objektu používali domácu obuv.
14. Deti do 10 rokov je zakázané nechávať bez dozoru dospelých v interiéri a exteriéry objektu. Pri vzniku úrazu alebo iných nepredvídateľných okolností zodpovedá za dieťa osoba, s ktorou je dieťa prihlásené na pobyt.
15. Pred odchodom z objektu je ubytovaný hosť povinný zatvoriť vodovodné kohútiky, zhasnúť osvetlenie, vypnúť elektrické spotrebiče, zatvoriť okná  a zamknúť dvere. 
16. Klient má k dispozícii jednu sadu kľúčov. Za stratu kľúčov účtujeme: 30 .-
17. Posteľná bielizeň, uteráky na ruky a utierky sú čisté a nepoškodené. Posteľná bielizeň slúži na celotýždňový pobyt. Kuchynské utierky, čistiace potreby, toaletný papier sú v cene ubytovania.
18. Vo všetkých priestoroch chaty platí prísny zákaz fajčenia. Porušenie zákazu fajčenia v objekte je pokutované sumou 200.-
19. Do WC a odpadov umývadiel je zakázané vhadzovať akékoľvek predmety, hygienické potreby, potraviny, alebo vylievať tekutiny, ktoré nie sú na tento účel určené. V prípade upchatia odpadového potrubia v dôsledku nedodržania uvedeného pokynu určujeme náhradu škody vo výške 180.-
20. Je zakázané svojvoľne zvyšovať počet osôb počas pobytu bez vedomia majiteľa.
21. Ubytovateľ si vyhradzuje právo, že počas doby trvania prenájmu prenajímateľ, alebo ním poverená osoba má právo vstúpiť do objektu a izieb za účelom vykonania povinností, vyplývajúcich z prevádzkovania / nutné opravy, údržba, havarijné stavy a pod., ako aj v prípade podozrenia porušovania ubytovacieho poriadku!

Ukončenie pobytu:
22. Pred odovzdaním objektu je ubytovaný hosť povinný dať chatu do pôvodného stavu: umyť kuchynský riad, kotlík, vyprázdniť chladničku od potravín a vysypať všetky smeti na miesto k tomu určené. Mimoriadne znečistenie objektu / blato, zvratky, žuvačky a pod./ účtujeme poplatok 100.-
Ostatné:
23. Ubytovaní hostia sú povinní dodržiavať ubytovací poriadok - porušenie zakladá právny nárok majiteľa objektu na odstúpenie od zmluvy pred uplynutím dohodnutého času.
24. Tento ubytovací poriadok je dostupný v objekte chaty, hostia sú s ním oboznámení pri preberaní objektu.
